|  |  |
| --- | --- |
| **ΝΟΜΙΚΗ ΣΧΟΛΗ**  ΟΡΓΑΝΟ ΔΙΕΝΕΡΓΕΙΑΣ ΕΚΛΟΓΩΝ  ΑΝΑΔΕΙΞΗΣ ΕΚΠΡΟΣΩΠΩΝ ΣΤΗ ΣΥΝΕΛΕΥΣΗ  ΤΟΥ ΤΟΜΕΑ ΙΣΤΟΡΙΑΣ ΚΑΙ ΘΕΩΡΙΑΣ ΤΟΥ ΔΙΚΑΙΟΥ  (ΙΣΤΟΡΙΑ, ΦΙΛΟΣΟΦΙΑ, ΚΟΙΝΩΝΙΟΛΟΓΙΑ, ΕΚΚΛΗΣΙΑΣΤΙΚΟ)  ΤΗΣ ΝΟΜΙΚΗΣ ΣΧΟΛΗΣ ΕΚΠΑ |  |

**ΑΝΑΚΗΡΥΞΗ ΥΠΟΨΗΦΙΩΝ**

**για την ανάδειξη Εκπροσώπων των μελών Δ.Ε.Π. του Τομέα Ιστορίας και Θεωρίας του Δικαίου (Ιστορία, Φιλοσοφία, Κοινωνιολογία, Εκκλησιαστικό) στη Συνέλευση**

**της Νομικής Σχολής του Εθνικού και Καποδιστριακού Πανεπιστημίου Αθηνών**

**για το ακαδημαϊκό έτος 2023-2024**

Η Διευθύντρια του Τομέα Ιστορίας και Θεωρίας του Δικαίου (Ιστορία, Φιλοσοφία, Κοινωνιολογία, Εκκλησιαστικό) της Νομικής Σχολής ΕΚΠΑ, Αναπληρώτρια Καθηγήτρια Αθηνά Δημοπούλου, ως το αρμόδιο -σύμφωνα με την ισχύουσα νομοθεσία- Όργανο Διενέργειας Εκλογών για την ανάδειξη Εκπροσώπων των μελών Δ.Ε.Π. του Τομέα Ιστορίας και Θεωρίας του Δικαίου (Ιστορία, Φιλοσοφία, Κοινωνιολογία, Εκκλησιαστικό) στη Συνέλευση της Νομικής Σχολής του Εθνικού και Καποδιστριακού Πανεπιστημίου Αθηνών για θητεία ενός έτους από 01.09.2023 έως 31.08.2024, αφού έλαβε υπόψη:

1. Τις διατάξεις του ν. 4957/2022 (Α΄ 141) «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις», όπως τροποποιήθηκε και ισχύει.
2. Την αριθμ. 123024/Ζ1/6-10-2022 (Β΄5220) Κοινή Απόφαση των Υπουργών Παιδείας, Έρευνας και Θρησκευμάτων και Επικρατείας «Καθορισμός της διαδικασίας ανάδειξης των μονομελών οργάνων των Μονοτμηματικών Σχολών, των Τμημάτων, των Τομέων και λοιπών μονομελών οργάνων των Ανώτατων Εκπαιδευτικών Ιδρυμάτων (Α.Ε.Ι.), των εκπροσώπων των μελών Διδακτικού Ερευνητικού Προσωπικού (Δ.Ε.Π.), Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.), Ειδικού Τεχνικού Εργαστηριακού Προσωπικού (Ε.Τ.Ε.Π.) και των φοιτητών στα συλλογικά όργανα των Α.Ε.Ι.».
3. Την υπ’ αριθ. πρωτ.: 39271/27.04.2023 (ΑΔΑ:ΨΕΡ246Ψ22Ν-2ΗΟ) προκήρυξη του Κοσμήτορα της Νομικής Σχολής, για την ανάδειξη Εκπροσώπων του Τομέα Ιστορίας και Θεωρίας του Δικαίου (Ιστορία, Φιλοσοφία, Κοινωνιολογία, Εκκλησιαστικό) στη Συνέλευση της Νομικής Σχολής.

4. Τις δυο υποψηφιότητες που υπεβλήθησαν για την ανάδειξη Εκπροσώπων του Τομέα Ιστορίας και Θεωρίας του Δικαίου (Ιστορία, Φιλοσοφία, Κοινωνιολογία, Εκκλησιαστικό) στη Συνέλευση της Νομικής Σχολής του ΕΚΠΑ, ήτοι:

- Υπ’ αρίθμ. 44481/12.05.2023 υποψηφιότητα Αναπλ. Καθηγητή Βασίλη Βουτσάκη

- Υπ’ αρίθμ. 43968/11.05.2023 υποψηφιότητα Αναπλ. Καθηγήτριας Ελένης Ρεθυμιωτάκη

**Ανακηρύσσει**

Ως υποψήφιους, σύμφωνα με τα ως άνω, για την ανάδειξη Εκπροσώπων των μελών Δ.Ε.Π. του Τομέα Ιστορίας και Θεωρίας του Δικαίου (Ιστορία, Φιλοσοφία, Κοινωνιολογία, Εκκλησιαστικό) στη Συνέλευση της Νομικής Σχολής ΕΚΠΑ τους:

Αναπλ. Καθηγητή Βασίλη Βουτσάκη

Αναπλ. Καθηγήτρια Ελένη Ρεθυμιωτάκη

διότι πληρούν όλες τις νόμιμες προϋποθέσεις και δεν υφίσταται στο πρόσωπό τους ουδένα κώλυμα εκλογιμότητας.

Αθήνα, 18.5.2023

ΟΡΓΑΝΟ ΔΙΕΝΕΡΓΕΙΑΣ ΕΚΛΟΓΩΝ

Η Διευθύντρια του Τομέα Ιστορίας και Θεωρίας Δικαίου

\*

Αναπληρώτρια Καθηγήτρια Αθηνά Δημοπούλου

\*Η υπογραφή του παρόντος εγγράφου έχει τεθεί στο πρωτότυπο, το οποίο παραμένει στο αρχείο της Γραμματείας του Τομέα Ιστορίας και Θεωρίας Δικαίου